钦定古今图书集成/历象汇编/庶征典/第060卷 > 《观象玩占》 > 《诸商日风起占》
## 钦定古今图书集成/历象汇编/庶征典/第060卷 > 《观象玩占》 > 《诸商日风起占》

商日，风从阳宫来，戒太子忌怨，人臣，有急兵。宫土伤
金，母忧其子，故为太子，亦为人主有疾。从阴商来，庶
子有忧，有急变，兵起北方。

《商》日，风从征来，国受令，兵行将在外，兵还不战，臣受
兵令。征为号令，商为兵，受征克，故兵退且有旱。时加
征为重征，有大旱。

商日：“风从羽来。”〈以下原本阙〉

商日，风从阳商来，有白衣聚，且大雨，关梁不通，大将
死；出忌外兵，邑有小寇，小人君有忧，国门闭，兵在西
方；从阴商来，国有大殃，粟贵，有兵；风起期七日，远七
十日有急令。商为金，二金并行，故有大丧。

商日：风从阳角来，有猝兵，有急令；从阴角来，有丧，有
土工。

商日，风鸣条，已上发止于商，及卒起。宫宅之中皆为
宫，宅内有兵伤。若日纳音克时，外人来伤主人，时克
纳音，主伤客。若风从商来，时加商，又止于商，即宫宅
中必有自伤者。一曰，阳伤之月，兵起于外，阴商之日，
兵内起。

《商》日：“风从征，角商起粟贵，且火灾。”

商日，风从商角上来，粟贵，人疫。

《商》日：风从征上起火灾，亦为粟贵。或时加商角，或从
他处起而止于商征，皆为有灾。

诸商日，“风从巽上起，鸣条巳上”，天日清明，气色和好，
白云遍天，天下安宁，人主寿昌。

诸商日，时在奸邪，风从贪狼或阴贼上来，日白浊若
昏雾，比连三日若七日，盗贼屯聚攻城，不出一月，远
不过七十日。

诸商日，夜半风猝起大雾，至日中不解，兵起四季受商之日，怒气四季上来，时加子午，外界民为
贼，屯聚相攻，关梁塞道，路绝，不出七十日。

诸商角之日，怒风从奸邪、阴贼贪狼上来，日光白浊
昏迷，比连三日以上，必有大兵起。以日辰占何方，近
三十五日，远七十日。

庚辰、乙未、庚戌、乙丑为四季受商之日，时加商，风从
亥卯辰未上来，止于子午，满五日以上，至九日，风怒
不解，外国兵起。风中止，更转巳酉上来，贼必自解，近
期七十日，中九十日，远百日。若风来不满者，贼中道
离散。

四季受商之日，怒风从四季上来，此外国贼欲屯聚
相攻，不出七十日。若风从四季上，不满日复从四季
上转，从阴贼方来，寒惨迅急，日冥无光，此外国兵中
道自相杀，不至近九十日，远一百二十日。

奸邪公正，受商之日，大风勃怒暴乱，从奸邪公正上
来，为边兵入塞。十日不止，千里来，二十日不止，三千
里来，期七十日。